[{"text_idx": "#000001", "text": "Kovim-19 : lau\u0306 Oxfam, la ric\u0302eco de la dek plej ric\u0302uloj duoblig\u0302is de post la komencig\u0302o de la pandemio"}, {"text_idx": "#000002", "text": "La NeRegistara Organizaj\u0302o publikigis sian raporton pri la mondaj neegalecoj. La ric\u0302eco de la miliarduloj en la mondo kreskis pli en dau\u0306ro de 19 monatoj da pandemio ol dum la lasta jardeko."}, {"text_idx": "#000003", "text": "De post la komencig\u0302o de la pandemio, la mondo enkalkulas novan miliardulon c\u0302iujn 26 horojn."}, {"text_idx": "#000004", "text": "Tio estas unu el la informoj menciitaj de la lasta raporto pri mondaj neegalecoj publikigita de la organizaj\u0302o \"Oxfam\", lundon 17an de januaro."}, {"text_idx": "#000005", "text": "Ni ankau\u0306 ekscias, ke la ric\u0302eco de la miliarduloj en la mondo kreskis pli en dau\u0306ro de 19 monatoj da pandemio ol dum la lasta jardeko."}, {"text_idx": "#000006", "text": "\u00ab En Francio ekzemple, la miliarduloj kreskigis sian ric\u0302econ g\u0302is 236 miliardoj da eu\u0306roj dum la krizo, eksplikas Quentin Parinello, porparolanto de Oxfam-Francio. Estas klare, ke tio ne okazis danke al la ekonomia aktiveco de la entreprenoj, en kiuj ili havas parton, sed ja c\u0302ar senprecedenca publika subteno okazis responde al la krizo, interalie per injektado de centoj da miliardoj da eu\u0306roj en la financajn merkatojn \u00bb."}, {"text_idx": "#000007", "text": "\u00ab La neegalecoj inter landoj detruas nian mondon \u00bb"}, {"text_idx": "#000008", "text": "Pli g\u0302enerale, la NRO emfazas \u00ab kreskadon de la neegalecoj ekonomiaj, genraj kaj rasaj. La neegalecoj inter landoj detruas nian mondon \u00bb. C\u0302iuj c\u0302i datumoj kompilitaj en tiu raporto montras senprecedencan pliric\u0302ig\u0302on de la plej ric\u0302aj. G\u0302i aldonas, ke \u00ab ni povas venki la ekstreman malric\u0302econ per progresiva imposto \u00bb, kaj senpagaj publikaj sansistemoj por c\u0302iuj."}, {"text_idx": "#000009", "text": "\"Oxfam\" rekomendas ankau\u0306 ne g\u0302eni la kreadon de sindikatoj, kaj aboli la intelektan propaj\u0302on de la vakcinpatento."}, {"text_idx": "#000010", "text": "Lau\u0306 \"Oxfam\", la neegalecoj kontribuas al la morto \u00ab de po almenau\u0306 21 000 personoj c\u0302iutage \u00bb, bazig\u0302ante sur la monda morteco kau\u0306zita de manko je aliro al la sanzorgoj, al perforto ligita al la genro, la malsato kaj la klimata krizo."}, {"text_idx": "#000011", "text": "\u00ab Escepta imposto je 99% el la mongajnoj devenintaj de la pandemio de la dek plej ric\u0302uloj ebligus produkti sufic\u0302e da vakcinoj por la tuta mondo, provizi socialan universalan protektadon, financi adaptig\u0302on al la klimato kaj redukti la perforton ligitan al la genro en 80 landoj \u00bb, aldonas la NRO, kiel ekzemplo."}, {"text_idx": "#000012", "text": "G\u0302i precizigas, ke malgrau\u0306 c\u0302io, tio lasus \u00ab plajn 8 miliardojn al tiuj ric\u0302uloj, kompare kun la periodo antau\u0306 la pandemio \u00bb."}, {"text_idx": "#000013", "text": "La neegalecoj inter ric\u0302uloj kaj malric\u0302uloj kreskis de post la pandemio, kaj estas la plej fortaj de post 110 jaroj"}, {"text_idx": "#000015", "text": "La neegalecoj plu kreskas en la mondo. En sia raporto pri la mondaj neegalecoj kunverkita de la franca ekonomikisto Thomas Piketty kaj publikigita mardon la 7an de decembro, la World Inequality Lab konstatas, ke la ric\u0302uloj estas pli kaj pli ric\u0302aj. Ili interalie profitis de la pandemio."}, {"text_idx": "#000016", "text": "La rezultatoj de tiu enketo estas nekontesteblaj koncerne la persistemon de neegalecoj. Multaj datumoj kolektitaj de ekonomikistoj en la tuta mondo montras pli kaj pli vastan disig\u0302on inter la log\u0302antaroj."}, {"text_idx": "#000017", "text": "La personoj situantaj en la 50% de la plej malric\u0302aj posedas 2% el la tutmonda havaj\u0302o, kiam la 10% al la plej ric\u0302aj akaparas 76%."}, {"text_idx": "#000019", "text": "Pli g\u0302enerale, la parto de la monda ric\u0302eco posedata de la ric\u0302eguloj trioblig\u0302is en 25 jaroj, kaj la raporto demonstras, ke la pandemio de Kovim-19 favoris ilin. En 2020, la miliarduloj kreskigis sian havaj\u0302on g\u0302is 3 600 miliardoj da dolaroj, substrekis unu el la kun-au\u0306toroj de la raporto : tio ekvivalentas al la jaraj elspezoj pri sano de c\u0302iuj S\u0302tatoj de la mondo."}, {"text_idx": "#000020", "text": "Koncerne la diferencojn de mongajnoj, malgrandegaj progresoj estis realigitaj, sed tute ne estas ekzempla : \u00ab Ni revenis al la neegalecoj, kiuj ekzistis antau\u0306 jarcento \u00bb : la 10 % el la plej ric\u0302aj mongajnas 38-oble pli ol la 50% el la plej malric\u0302aj, t.e neegalecoj tiel grandaj kiel en 1910."}, {"text_idx": "#000021", "text": "Preskau\u0306 183 milionoj da personoj bezonos urg\u0302an helpon de Unuig\u0302intaj Nacioj. Tio estas rekordo"}, {"text_idx": "#000022", "text": "Tutmondo : c\u0302iuj akciuloj el la planedo dividis inter si 372 miliardojn da eu\u0306roj en la dua jarkvarono 2016"}, {"text_idx": "#000023", "text": "La Oficejo de Unuig\u0302intaj Nacioj por Kunordigo de Homaj Aferoj (OUNKHA) publikigis, j\u0302au\u0306don la 2an de decembro, sian raporton pri la humanitaraj bezonoj en la mondo por 2022. Pro la humanitaraj krizoj en Afganio, Sirio, Jemeno au\u0306 Etiopio, inter aliaj, la organizaj\u0302o taksas, ke g\u0302i bezonos almenau\u0306 41 miliardojn da dolaroj por helpi 183 milionojn da personoj en 2022. Tio estas senprecedenca rekordo."}, {"text_idx": "#000024", "text": "Unu persono el 29 en la mondo bezonos urg\u0302an nutradhelpon en 2022, taksas la OUNKHA. Tiuj bezonoj superas g\u0302is 17% tiujn de la pasinta jaro, kiu jam estis rekorda jaro."}, {"text_idx": "#000025", "text": "Neniam la nombro de personoj, kiuj bezonas helpon \u00ab estis tiel alta \u00bb, substrekis Martin Griffiths, la g\u0302enerala sub-sekretario de UN pri la humanitaraj aferoj, dum gazetkunsido en G\u0302enevo. Lau\u0306 li, provizi helpon al tiom da homoj \u00ab ne povas dau\u0306ri, kvankam tiu helpo estas absolute necesa \u00bb."}, {"text_idx": "#000026", "text": "La organizaj\u0302o do kalkulas, ke g\u0302i bezonos almenau\u0306 41 miliardojn da eu\u0306roj por helpi la plej vundeblajn personojn en 63 landoj de la mondo."}, {"text_idx": "#000027", "text": "Unuarange trovig\u0302as Afganio : la lando kombinas teruran sekecon kun ruinig\u0302anta ekonomio de post la reveno de la talibanoj c\u0302e la potenco. Du trionoj el g\u0302ia log\u0302antaro bezonas helpon."}, {"text_idx": "#000028", "text": "Krom la konfliktoj, la pandemio de Kovim-19 kaj la klimata s\u0302ang\u0302ig\u0302o estas ambau\u0306 faktoroj, kiuj tus\u0302as la populaciojn c\u0302ie en la mondo."}, {"text_idx": "#000029", "text": "La pandemio pus\u0302is 20 milionojn da pliaj personoj al ekstrema malric\u0302eco."}, {"text_idx": "#000030", "text": "Plie, g\u0302i ankau\u0306 plong\u0302is multajn sansistemojn en kaoso kun noca efiko en la lukto kontrau\u0306 aliaj malsanoj kiel aidoso, tuberkulozo au\u0306 paludismo. C\u0302i-jare, 23 milionoj da infanoj ne povis ricevi la bazajn vakcinojn."}, {"text_idx": "#000031", "text": "La klimata varmig\u0302o kaj c\u0302iaj naturaj katastrofoj delokis milionojn da personoj kaj reaperigis la minacon de malsato en la mondo. Pli ol 800 milionoj da viroj kaj virinoj jam estas misnutrataj."}, {"text_idx": "#000032", "text": "La OUNKHA alarmas, ke \u00ab sen dau\u0306ra kaj tuja ago, 2022 povus esti katastrofa \u00bb."}, {"text_idx": "#000033", "text": "Ankau\u0306 Jemeno kaj Sirio, kie la milito dau\u0306ras de antau\u0306 jaroj, bezonas helpon, sed la bezonoj de Etiopio estas aparte frapaj, de post la ofensivo lanc\u0302ita de Adisabebo kontrau\u0306 la regiono Tigreo."}, {"text_idx": "#000034", "text": "Tiu brutala milito, kiu dau\u0306ras de pli ol jaro, okazigis delokigon de milionoj da personoj. Lau\u0306 la raporto de la OUNKHA, 26 milionoj da personoj dependas de la humanitara helpo en tiu lando, situanta c\u0302e la Afrika korno, kaj 400 000 baldau\u0306 suferos pri malsato."}, {"text_idx": "#000037", "text": "Malio: Manifestaciantoj volas foriron de la fremdaj militistoj"}, {"text_idx": "#000038", "text": "C\u0302i-vendrede 10an de januaro en Bamako, manifestacio petis foriron de la fremdaj militaj trupoj de la malia teritorio."}, {"text_idx": "#000039", "text": "Alvoke interalie de asocioj kaj politikaj partioj, la manifestaciantoj grupig\u0302is antau\u0306 la monumento pri sendependeco de Bamako. Multaj flagoj de Malio videblis. Ankau\u0306 respondeculoj de la civita socio kaj de la malia politikularo c\u0302eestis."}, {"text_idx": "#000041", "text": "Antau\u0306 la placo de la sendependeco de Bamako, en la homamaso svingig\u0302is multaj flagoj de Malio. Aliaj montris fiere kalikotojn kaj flagrubandojn, sur kiuj mesag\u0302o estis klara: la fremdaj militaj trupoj foriru."}, {"text_idx": "#000043", "text": "En la publiko, la situacio de la malia urbo Kidalo, kontrolata de la eks-ribelo, estas elvokita. Tiu c\u0302i Malianino anoncas, ke venonta mars\u0302ado okazos al tiu loko. \u00abEn la venontaj tagoj, ni mars\u0302adu al Kidalo. Se nenia plibonig\u0302o okazos, nenio s\u0302ang\u0302ig\u0302os. Ni mars\u0302ados al Kidalo, ec\u0302 se c\u0302iuj, tuta Malio mortos, ni mars\u0302ados al Kidalo\u00bb."}, {"text_idx": "#000046", "text": "Mardon 17an de januaro, malfermig\u0302os en Davoso la 47a Monda Ekonomia Forumo. La malgranda vintrostacio de la Svisaj Alpoj akceptos almenau\u0306 3000 partoprenantojn, gravajn dungantojn, politikulojn kaj famulojn de la civila socio por debati pri c\u0302efa demando: kiel konstrui gvidadon kompatan kaj respondecan ? En sia lasta raporto, la Forumo fakte opinias, ke la kreskado de la neegalecoj estas unu el la gravaj riskoj, kiujn frontos la mondo en la venonta jardeko. Tiu konstato eh\u0302as la lastan raporton de Oxfam publikigitan c\u0302i-lundon matene. Kiel c\u0302iu-jare, la NRO atentigas pri la necesa lukto kontrau\u0306 la diskriminacioj."}, {"text_idx": "#000047", "text": "Trans la s\u0302oko, kiun \"Oxfam\" provas estigi, komparante la mongajnojn de ok individuoj kun tiu de 3,6 miliardoj da personoj, la akcelado de la neegalecoj ja maltrankviligas la NeRegistaran Organizaj\u0302on."}, {"text_idx": "#000048", "text": "C\u0302i-jare, la raporto sin apogas sur novaj kaj pli precizaj datumoj, koncerne la dividon de ric\u0302aj\u0302oj en la mondo, aparte en Barato kaj C\u0302inio, du landoj en kiuj, la nombro de miliarduloj kreskadas."}, {"text_idx": "#000049", "text": "Kaj la konstato estas malg\u0302ojiga. Sep personoj en dek vivas en lando, kie la neegalecoj akcelig\u0302is tiujn tridek pasintajn jarojn, dum paradokse la mondo neniam kreis tiom da ric\u0302aj\u0302oj."}, {"text_idx": "#000050", "text": "Tio c\u0302i, kau\u0306ze de la ekskluziva ekonomia kreskado, lau\u0306 \"Oxfam\" organizata fare de la plej ric\u0302uloj, c\u0302efe la multnaciaj entreprenoj. G\u0302ia raporto denuncas la premon, kiu efikas kontrau\u0306 la salajroj, c\u0302ie en la mondo. Ankau\u0306 c\u0302i-teme, la nombroj estas s\u0302okaj. Direktoro de entrepreno kvotita en borso, gajnas same ol 10 000 laboristoj en la Banglades\u0302a teksaj\u0302industrio."}, {"text_idx": "#000051", "text": "Ankau\u0306 denuncita, la impostevitado de la entreprenoj, kiu senigas c\u0302iujare la malric\u0302ajn landojn de c\u0302irkau\u0306 100 miliardoj da dolaroj, kaj de rimedoj por lukti kontrau\u0306 la malric\u0302eco."}, {"text_idx": "#000053", "text": "En Sudano, la sansektoro estas en dang\u0302ero. La \"Monda Organizaj\u0302o pri Sano\" (MOS) alarmas. Dekoj da medicinaj centroj, kiujn ili subtenas en la konfliktaj areoj en Sudano, riskas fermi pro manko de mono. Tion mencias en komunikaj\u0302o, la reprezentantino de la organizaj\u0302o c\u0302i-dimanc\u0302on 18an de decembro. Tiuj fermoj submetus preskau\u0306 milionon da personoj al diversaj epidemioj."}, {"text_idx": "#000054", "text": "En Darfuro, en la S\u0302tato Blua Nilo kaj Suda-Kurdufano, jam dek unu malsanulejoj jam fermis. Preskau\u0306 50 aliaj sancentroj en tiuj regionoj riskas malaperi, lau\u0306 la reprezentino de MOS en Sudano."}, {"text_idx": "#000055", "text": "Venontjare, la instituto bezonos preskau\u0306 sep milionojn da eu\u0306roj por funkciigi la malsanulejojn, kiujn g\u0302i subtenas. Pli ol duono el ili trovig\u0302as en Darfuro, scenejo de sanga konflikto de pli ol dek jaroj."}, {"text_idx": "#000056", "text": "Lau\u0306 la MOS, preskau\u0306 320 000 virinoj en fekunda ag\u0302o, kaj infanoj malpli ol 5 jaroj, riskas manki je kuracado. La konsekvenco estas kreskanta risko de epidemioj."}, {"text_idx": "#000057", "text": "Tiu financa problemo, la NRO Save the Children Svedio bone konas. Lau\u0306 ties direktoro, Sudano similas forgesitan urg\u0302econ. Li eksplikas, ke mono mankas al li por arang\u0302i la instalaj\u0302ojn au\u0306 prizorgi la infanojn, kiuj suferas pri misnutrado."}, {"text_idx": "#000058", "text": "Sudano restas prioritato, tamen insistas UN. Sed la helpo alportita al la sansektoro restas malforta en la lando. La organizaj\u0302o ricevis nur 27 milionojn da eu\u0306roj c\u0302i-jare por tiu sektoro, dum g\u0302i taksis la bezonojn je 63 milionoj da eu\u0306roj."}, {"text_idx": "#000060", "text": "Preskau\u0306 300 kilometrojn okcidente de Portoprinco, la urbo Jeremio estas parte detruita la 6an de oktobro post la trapasado de la uragano Matthew. Carlos Garcia Rawlins/REUTERS"}, {"text_idx": "#000061", "text": "Haitio estas denove detruita. Fronte al la samaj naturaj fenomenoj, la malric\u0302eco kaj la nesufic\u0302aj preventaj arang\u0302oj ofte havas rolon en la amplekso de la katastrofo."}, {"text_idx": "#000064", "text": "En Usono, pli ol du milionoj da personoj estis evakuitaj el la marbordaj areoj, sud-oriente de la lando, antau\u0306 la alveno de la uragano, kiu devis frapi Floridon, Sud-Karolinon kaj Georgion ekde la 6a de oktobro."}, {"text_idx": "#000065", "text": "La prezidento Obama admonis la log\u0302antaron \u00ab serioze priatenti la aferon \u00bb kaj \u00ab respekti la instrukciojn \u00bb de la urg\u0302a stato, deklarita en tiuj tri s\u0302tatoj, raportas la New York Times. En 2005, la uragano Katrina estigis la morton de pli ol 1800 personoj kaj \u00ab Matthew \u00bb s\u0302ajne estas \u00ab nova Katrina \u00bb, avertis la magazino Time."}, {"text_idx": "#000066", "text": "Sed Haitio, forte kaj fronte frapita la 5an de oktobro, ne sukcesis protekti siajn log\u0302antojn. \u00ab Pluraj municipaj konsilioj plendis pri la senhaveco de siaj municipoj, kaj la nekapableco alfronti c\u0302iajn urg\u0302ajn situaciojn \u00bb, skribis la retpag\u0302aro Haitipresse, tagon antau\u0306 la alveno de Matthew."}, {"text_idx": "#000067", "text": "Hodiau\u0306, la bilanco de pluraj centoj da mortoj senc\u0302ese kreskas, kaj la materialaj konsekvencoj farig\u0302is nacia katastrofo, dum la Dominika Respubliko, sur la sama kariba insulo, pliploras kvar viktimojn. La retpag\u0302o BBC Mundo sin demandas :"}, {"text_idx": "#000068", "text": "\u00ab Kial tiu lando estas tiom vundebla, fronte al la katastrofoj ? \u00bb"}, {"text_idx": "#000071", "text": "Duono el la log\u0302antoj en la urboj, amasig\u0302as en malric\u0302aj kvartaloj, kaj tute vundeblaj"}, {"text_idx": "#000072", "text": "La naturaj katastrofoj ruinigas Haition, pli ol aliaj landoj \u00ab c\u0302ar duono el la log\u0302antoj en la urboj, amasig\u0302as en malric\u0302aj kvartaloj, kaj tute vundeblaj \u00bb fronte al la plej etaj klimataj au\u0306 geologiaj fenomenoj, eksplikas BBC Mundo."}, {"text_idx": "#000073", "text": "Tiu dau\u0306ra malric\u0302eco havas kiel konsekvenco, por la tuta insulo, \u00ab ke g\u0302i elc\u0302erpis la naturajn resursojn, estigante pli grandan malfortig\u0302on de la lando, fronte al la naturaj fenomenoj \u00bb, aldonas la kolombia j\u0302urnalo El Espectador."}, {"text_idx": "#000075", "text": "En la nokto de la 4a de oktobro, ankau\u0306 Kubo plenforte suferis pri la uragano Matthew, en la orienta parto de la insulo. La retpag\u0302aro 14ymedio dedic\u0302as raportaj\u0302on en la urbo Baracoa en la provinco Guanta\u0301namo: \u00ab Konsternig\u0302o \u00bb. Tiu malric\u0302a urbo de 80 000 log\u0302antoj estas parte detruita, kaj \u00ab 38 000 personoj estis evakuitaj \u00bb."}, {"text_idx": "#000076", "text": "Tamen, male al Haitio, neniu morto okazis, mencias la Hispanparola j\u0302urnalo El Nuevo Herald. La UN-skipoj c\u0302eestantaj en Kubo salutis \u00ab la preparajn arang\u0302ojn alprenitajn de la kubaj au\u0306toritatoj, antau\u0306 la alveno de la uragano, kiuj ebligis eviti mortojn, kaj limigi la damag\u0302ojn. \u00bb"}, {"text_idx": "#000077", "text": "Malmulte da tempo antau\u0306 la alveno de Matthew, la kuba prezidento Rau\u0301l Castro iris al Santiago, en la plej vundeblan regionon fronte al la uraganoj, por subteni la log\u0302antojn, kaj zorgi pri la aplikado de la preventaj arang\u0302oj."}, {"text_idx": "#000078", "text": "La dividendoj pagitaj en la mondo inter aprilo kaj junio 2016, atingis la sumon de 372 miliardoj da eu\u0306roj profite al la akciuloj, lau\u0306 studaj\u0302o publikigita lundon 22an de au\u0306gusto, fare de la financa societo \"Henderson Global Investors\" Tiu sumo reprezentas altig\u0302on de 8,5 miliardoj da eu\u0306roj kompare kun la dua jarkvarono 2015."}, {"text_idx": "#000079", "text": "En la unua jarkvarono 2016, la mondaj dividendoj pagitaj de la entreprenoj kvotitaj en borso, progresis je 2,2% por atingi 218,4 miliardojn da dolaroj (196 miliardojn da eu\u0306roj), lau\u0306 studaj\u0302o publikigita la 23an de majo fare de \"Henderson GI\". Tiu financa societo mencias, ke Japanio, Nord-Ameriko kaj Eu\u0306ropo restas c\u0302e la unuaj lokoj koncerne la pagitajn sumojn. En Eu\u0306ropo, kvankam la kreskado de dividendoj restis sufic\u0302e malsupera ol la mondcetero dum la ses lastaj jaroj, la kreskado registrita en 2015 dau\u0306radis c\u0302i-jare, notas \"Henderson GI\". En la unua jarkvarono, la dividendoj kreskis je 10,8% en la Eu\u0306ropa kontinento. Por tuta 2016, \"Henderson GI\" opinias, ke la dividendoj kreskos je 3,9%, kaj atingos 1 180 miliardojn da dolaroj."}, {"text_idx": "#000080", "text": "Islando : giganta manifestacio en Rejkjaviko"}, {"text_idx": "#000081", "text": "Kompare kun la malgrandeco de tiu lando, tio estas giganta : miloj da Islandanoj amasig\u0302is lundon antau\u0306 la Parlamento de Rejkjaviko por postuli la demision de la C\u0302efministro Sigmundur Davi\u0301\u00f0 Gunnlaugsson, pri kiu la \u00abPanama Papers\u00bb diskonigis, ke li kas\u0302is milionojn da dolaroj dum la banka krizo de 2008 pere de fikcia societo en la Britaj Virgulininsuloj. Gunnlaugsson, ege kontestita, asertis ke li ne demisios, sed jam estas objekto de malfida mocio c\u0302e la Parlamento."}, {"text_idx": "#000082", "text": "Somalio : sekeco povus mortigi 58 000 infanojn"}, {"text_idx": "#000083", "text": "UN alarmas pri Etiopio kaj Somalio, kie sekeco rekte minacas la sanon de milionoj da personoj."}, {"text_idx": "#000084", "text": "Ili bezonas urg\u0302an nutraj\u0302an helpon."}, {"text_idx": "#000085", "text": "Preskau\u0306 60 000 infanoj kiuj suferas pri misnutrado estas en tuja mortodang\u0302ero, kaj centoj da miloj da aliaj suferas pri akuta misnutrado."}, {"text_idx": "#000086", "text": "Unuig\u0302intaj Nacioj lanc\u0302as alvokon al financado de 792 milionoj da eu\u0306roj por fronti tiun malsatkrizon."}, {"text_idx": "#000087", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000089", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]